Document ID: 32011R0102
Publication Date: 2011-02-04

Title and Content:
UREDBA KOMISIJE (EU) št. 102/2011
z dne 4. februarja 2011
o spremembi Uredbe (EU) št. 1089/2010 o izvajanju Direktive 2007/2/ES Evropskega parlamenta in Sveta glede medopravilnosti zbirk prostorskih podatkov in storitev v zvezi s prostorskimi podatki
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive 2007/2/ES Evropskega parlamenta in Sveta z dne 14. marca 2007 o vzpostavitvi infrastrukture za prostorske informacije v Evropski skupnosti (INSPIRE) (1) in zlasti člena 7(1) Direktive,
ob upoštevanju naslednjega:
(1)
Uredba Komisije (EU) št. 1089/2010 z dne 23. novembra 2010 o izvajanju Direktive 2007/2/ES Evropskega parlamenta in Sveta glede medopravilnosti zbirk prostorskih podatkov in storitev v zvezi s prostorskimi podatki (2) določa tehnične ureditve za medopravilnost zbirk prostorskih podatkov, vključno z opredelitvijo šifrantov, ki se uporabljajo z atributi in vlogami asociacij tipov prostorskih objektov in podatkovnih tipov.
(2)
Uredba (EU) št. 1089/2010 zahteva atribute ali vloge asociacij tipov prostorskih objektov ali podatkovnih tipov, ki imajo tipe šifrantov z vrednostmi, veljavnimi za zadevni šifrant.
(3)
Te dovoljene vrednosti za šifrante iz Uredbe (EU) št. 1089/2010 so potrebne za implementacijo zahtev iz navedene uredbe in jih je zato treba v njej opredeliti.
(4)
Pri pripravi vrednosti šifrantov iz te uredbe so se uporabljala ista načela glede uporabniških zahtev, referenčnega gradiva, ustreznih politik ali dejavnosti Unije, izvedljivosti in sorazmernosti verjetnih stroškov in koristi, sodelovanja upravljavcev in posvetovanja z njimi ter mednarodnih standardov, ki so se uporabila za oblikovanje drugih tehničnih ureditev iz Uredbe Komisije (EU) št. 1089/2010.
(5)
Uredbo (EU) št. 1089/2010 je zato treba ustrezno spremeniti.
(6)
Ukrepi, predvideni s to uredbo, so v skladu z mnenjem odbora, ustanovljenega s členom 22 Direktive 2007/2/ES -
SPREJELA NASLEDNJO UREDBO:
Člen 1
Uredba (EU) št. 1089/2010 se spremeni:
1.
Člen 4 se spremeni na naslednji način:
(a)
odstavek 3 se spremeni na naslednji način:
„3. Oštevilčenja in šifranti, uporabljeni v atributih ali vlogah asociacij tipov prostorskih objektov ali podatkovnih tipov so v skladu z opredelitvami in vsebujejo vrednosti iz Priloge II. Vrednosti oštevilčenj in šifrantov so jezikovno nevtralne mnemonične oznake, namenjene računalnikom.“
(b)
odstavek 4 se črta.
2.
Člen 6 se spremeni na naslednji način:
(a)
odstavek 1(a) se zamenja z naslednjim:
„(a)
šifranti, ki jih države članice ne dopolnjujejo;“
(b)
odstavek 3 se zamenja z naslednjim:
„3. Atributi ali vloge asociacij tipov prostorskih objektov ali podatkovnih tipov, ki imajo tip šifranta, kot je opredeljeno v členu 6(1)(a), imajo lahko samo vrednosti, ki so na seznamu, določenem za šifrant.
Atributi ali vloge asociacij tipov prostorskih objektov ali podatkovnih tipov, ki imajo tip šifranta, kot je opredeljeno v členu 6(1)(b), imajo lahko le tiste vrednosti, ki so veljavne glede na register, v katerem se šifrant vodi.“
3.
Priloga I se spremeni, kot je določeno v Prilogi I k tej uredbi.
4.
Priloga II se spremeni, kot je določeno v Prilogi II k tej uredbi.
Člen 2
Začetek veljavnosti
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 4. februarja 2011

Classification:
Level 1 Topics: 100158
100150
100147
100151
Level 2 Topics: 100222
100261
100224
100223
100195
Level 3 Topics: 2472
3641
3193
1422
4488
3952
All Topics: 3422
3641
3645
4099
4488
453
6030
616
7218